ኣሕመድ ምስ ፈክሩዲንን ካልኦት መሓዙቱን ኣብ ዝሓለፈ ቀዳም [ሓደጋ ካብ ዘጋጠመሉ ቅድሚ ሓደ መዓልቲ] ተራኺቦም ነይሮም። ምኽንያት መራኸቢኦም ድማ ንሱ ዝፈልጦ ካልእ መሓዝኡ ምስ በዓል ፈክረዲን ንምልላይ'ዩ። "እቲ መሓዝኡ ናይ ህንፃ 'ፊኒሺንግ' እዩ ዝሰርሕ። ምስኡ ንኸላልየናን ብዛዕባ ስራሕ ክንዘራረብን'ዩ ረኺቡና።" ዝብል ፈክሩዲን ምስኦም ንኽሓድር ሓቲቶምዎ፤ 'ፅባሕ በረራ ስለዘለኒ ክኸይድ' ስለዝበሎም ኣጋ ግዘ ከም ዝተፈላለዩ ይዛረብ። ፈክሩዲን ሰንበት ንጉሆ ኣብ ማሕበራዊ መራኸቢ ዝረኣዮ ስእልን ዝሰምዖ ዜናን ክኣምን ኣይከኣለን። "ከም ኣጋጣሚ ኣብ መገዲ ኣየር 'ብጀማሪ ኣብራሪ' ኮይኑ ምስ ዝሰርሕ ሓወይ ኮፍ ኢልና ነይርና። ኣብ ኢንተርኔት ብዝረኣዮ ነገር ሰንቢዱ ስለዝነበረ 'እንታይ ተፈጢሩ?'
